Likumprojekts

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14.nr.; Latvijas Vēstnesis, 2009, 190.nr.; 2012, 100.nr.; 2013, 69.nr.; 2014, 98.nr., 113.nr.; 2015, 248. nr.; 2016, 223., 241. nr.; 2017, 242. nr.; 2018, 132. nr.; 2019, 192A. nr.; 2020, 21. nr., 2020. 193.nr.) šādus grozījumus:

1. Papildināt 27. pantu ar trešo daļu šādā redakcijā”

“(3) Universālais pasta pakalpojums ir pakalpojums ar vispārēju tautsaimniecisku nozīmi saskaņā ar Eiropas Komisijas 2011. gada 20. decembra lēmuma 2012/21/ES (turpmāk – Komisijas lēmums 2012/21/ES) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.”

2. Papildināt 27.2 pantu ar 4.2 un 4.3 daļu šādā redakcijā:

“(42)Regulators izbeidz konkursa procedūru, ja konkursa vienīgais dalībnieks ir esošais universālā pasta pakalpojuma sniedzējs, atzīst to par konkursa uzvarētāju un nosaka tam universālā pasta pakalpojuma saistības uz pieciem gadiem.

(43) Ja konkursa uzvarētājs, kas ir līdzšinējais universālā pasta pakalpojuma sniedzējs, saglabā spēkā esošos tarifus, Regulators nevērtē tarifu projektu un neapstiprina tarifus. Regulators apstiprina tarifus saskaņā ar likumu “Par sabiedrisko pakalpojumu regulatoriem”, ja konkursa uzvarētājs, kas ir līdzšinējais universālā pasta pakalpojuma sniedzējs, plāno no jauno saistību spēkā stāšanās datuma mainīt vai no jauna noteikt universālā pasta pakalpojuma tarifus.”

3. Papildināt 30. pantu ar 5.1 daļu šādā redakcijā:

“(51) Regulators pārbauda universālā pasta pakalpojuma sniedzēja iesniegtās aprēķinātās tīrās izmaksas un līdz kārtējā gada 31. oktobrim apstiprina tīro izmaksu apmēru.”

4. Izteikt 31.1 pantu šādā redakcijā:

“(1) Tīrās izmaksas pilnā apmērā kompensē no valsts budžeta.

(2) Ministru kabinets izdod noteikumus par tīro izmaksu kompensāciju, nosakot kārtību, kādā tiek pieteikta un izmaksāta tīro izmaksu kompensācija.”

5. Izslēgt 31.2 pantu.

6. Papildināt 35. panta ceturto daļu aiz vārdiem “tarifiem” ar vārdiem “izņemot šā likuma 35.1 pantā noteiktos gadījumus”.

7. Papildināt likumu ar 35.1  pantu šādā redakcijā:

“**35.1 pants. Abonēto preses izdevumu piegādes pakalpojumu apmaksa**

(1) Abonēto preses izdevumu piegādes pakalpojumus universālā pasta pakalpojuma sniedzējam apmaksā saskaņā ar Regulatora apstiprinātajiem tarifiem, ievērojot nosacījumu, ka tarifa daļu šā likuma noteiktajā kārtībā apmaksā preses izdevēji, atlikušu tarifa daļu apmaksā no valsts budžeta (turpmāk - dalītais maksājums).

(2) Ministru kabinets nosaka abonēto preses izdevumu piegādes pakalpojumu dalītā maksājuma, ko universālā pasta pakalpojuma sniedzējam apmaksā preses izdevēji, procentuālo apmēru no Regulatora apstiprinātā tarifa, ievērojot nosacījumu, ka preses izdevēju līdzmaksājuma daļa nepārsniedz 30% no Regulatora apstiprinātā tarifa.

(3) Šā panta otrajā daļā minēto dalītā maksājuma daļu par abonēto preses izdevumu piegādes pakalpojumu sniegšanu preses izdevēji maksā universālā pasta pakalpojuma sniedzējam ar universālā pasta pakalpojuma sniedzēju savstarpēji noslēgtajos līgumos noteiktajā kārtībā un termiņā, bet ne retāk kā vienu reizi mēnesī.

(4) Ministru kabinets nosaka kārtību, kādā universālā pasta pakalpojuma sniedzējam no valsts budžeta izmaksā dalītā maksājuma valsts līdzmaksājuma daļu, paredzot izmaksu biežumu ne retāk kā vienu reizi ceturksnī.”

8. Papildināt pārejas noteikumus ar 23. un 24. punktu šādā redakcijā:

”23. Šā likuma 31.1 pantā un 35.1 pantā minētos noteikumus Ministru kabinets izdod līdz 2021. gada 1. augustam.

24. Šā likuma 30. panta 5.1 daļa, grozījums par 31.1 panta izteikšanu jaunā redakcijā, grozījums par 31.2 panta izslēgšanu, grozījums 35. panta ceturtajā daļā, papildinot to ar vārdiem “izņemot šā likuma 35.1 pantā noteiktos gadījumus” un 35.1  pants stājas spēkā 2022. gada 1. janvārī.”

Likums stājas spēkā 2021. gada 1. jūlijā.

Iesniedzējs: Satiksmes ministrs T.Linkaits

Vīza: Valsts sekretāre I. Stepanova

Pakule 67028115

inese.pakule@sam.gov.lv